Fond za zaštitu depozita

Podgorica, 15.10.2020. godine

**Održana VIII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je osmu sjednicu, kojom je predsjedavao član Upravnog odbora Fonda Dejan Vujačić.

Upravni odbor Fonda je razmotrio i usvojio predlog Odluku o izmjenama Smjernica za izbor banke – isplatioca, iz razloga usaglašavanja predmetnog akta sa Zakonom o zaštiti depozita, kojim je termin “banka” zamijenjen terminom “kreditna institucija”.

Upravni odbor Fonda je razmotrio i uvojio predlog Uputstva za postupanje u slučaju nedostatka sredstava za isplatu garantovanih depozita, kojim se bliže uređuje postupanje zaposlenih u Fondu za zaštitu depozita, direktora Fonda i članova Upravnog odbora Fonda u slučaju nedostatka sredstava za isplatu garantovanih depozita.

Upravni odbor Fonda je razmotrio izvještaj o visini ukupnih depozita, visini garantovanih depozita i stanju sredstava Fonda na 31.08.2020. godine. Konstatovano je da ukupna sredstva Fonda na 31.08.2020. godine iznose 84,9 miliona eura, ukupni depoziti 3,32 milijardi eura, a garantovani depoziti 1,44 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.